**2.pielikums**

Cenu aptauja “Projekta pieteikuma “Siltumnīcefekta gāzu emisiju samazināšana

Talsu novada pašvaldības publisko teritoriju apgaismojuma infrastruktūrā”

 un tā pielikumu sagatavošana” (atkārtoti), identifikācijas Nr. TNPz 2022/21

**DARBA UZDEVUMS**

*Projekta pieteikuma “Siltumnīcefekta gāzu emisiju samazināšana Talsu novada pašvaldības publisko teritoriju apgaismojuma infrastruktūrā” un tā pielikumu sagatavošana.*

Lai nodrošinātu energoefektīva apgaismojuma uzstādīšanu Talsu novada teritorijā, nepieciešams sagatavot projekta pieteikumu “Siltumnīcefekta gāzu emisiju samazināšana Talsu novada pašvaldības publisko teritoriju apgaismojuma infrastruktūrā” un tā pielikumus.

***Darba uzdevuma mērķis:*** Sagatavot kvalitatīvu, normatīvajiem aktiem atbilstošu projekta pieteikumu ar pielikumiem.

***Uzdevumi projekta pieteikuma un pielikumu izstrādei:***

1. projektēšanas uzdevumu izstrādāt atbilstoši plānotajiem Ministru kabineta noteikumiem “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums”;
2. sagatavot projekta pieteikuma veidlapu;
3. sagatavot apgaismojuma infrastruktūras tehniskās specifikācijas iepirkuma izsludināšanai (plānotās teritorijas- Talsi, Sabile, Valdemārpils, Roja, Dundaga, Kolka, Mērsrags);
4. sagatavot projekta tehnisko raksturojumu, tajā ietverot: katras ielas vai publiskas teritorijas profila shēmu (mērogs vismaz 1:1000), projektējamā apgaismojuma aprēķinus atbilstoši katrai profila shēmai, CO2 emisiju samazinājuma aprēķinus, elektroenerģijas patēriņu pirms un pēc projekta īstenošanas, norādot esošo un projektējamo gaismekļu jaudu un tipu, projekta īstenošanas vietas apgaismojuma klasi;
5. nodrošināt nepieciešamo projekta pieteikuma un tā pielikumu papildus informācijas sagatavošanu projekta vērtēšanas procesā.